CELEX: 32019R0444
Language: da
Date: 2019-03-19 00:00:00
Title: Kommissionens gennemførelsesforordning (EU) 2019/444 af 19. marts 2019 om ændring af gennemførelsesforordning (EU) 2015/2447 for så vidt angår formularerne for kautionserklæringer og inkludering af luftfragtomkostninger i toldværdien i forbindelse med Det Forenede Kongeriges udtræden af Den Europæiske Union

20.3.2019   
               
               
                  DA
               
               
                  Den Europæiske Unions Tidende
               
               
                  L 77/61
               
            
         KOMMISSIONENS GENNEMFØRELSESFORORDNING (EU) 2019/444
         af 19. marts 2019
         om ændring af gennemførelsesforordning (EU) 2015/2447 for så vidt angår formularerne for kautionserklæringer og inkludering af luftfragtomkostninger i toldværdien i forbindelse med Det Forenede Kongeriges udtræden af Den Europæiske Union
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 6, stk. 3, litra b), artikel 76, litra a), og artikel 100, stk. 1, litra b), og
         ud fra følgende betragtninger:
         
                     (1)
                  
                  
                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i Traktaten om Den Europæiske Union. Traktaterne ophører med at finde anvendelse på Det Forenede Kongerige fra ikrafttrædelsesdatoen for en udtrædelsesaftale eller, hvis en sådan aftale udebliver, to år efter nævnte meddelelse, dvs. fra den 30. marts 2019, medmindre Det Europæiske Råd efter aftale med Det Forenede Kongerige enstemmigt beslutter at forlænge denne periode.
                  
               
                     (2)
                  
                  
                     Hvis traktaterne ophører med at finde anvendelse på og i Det Forenede Kongerige, vil der skulle lægges told på varer, som bringes ind i Unionens område fra Det Forenede Kongerige. Ifølge artikel 71 i forordning (EU) nr. 952/2013 skal transportomkostningerne indtil det sted, hvor varerne indføres i Unionens toldområde, inkluderes i de indførte varers toldværdi. De procentsatser, som repræsenterer den del af luftfragtomkostningerne, der skal medregnes i toldværdien, er fastsat i bilag 23-01 til Kommissionens gennemførelsesforordning (EU) 2015/2447 (2). Efter Det Forenede Kongeriges udtræden af Unionen bør landet tilføjes til den relevante liste over tredjelande i nævnte bilag.
                  
               
                     (3)
                  
                  
                     Formularerne for kautionserklæringerne er fastsat i bilag 32-01, 32-02 og 32-03 samt i kapitel VI og VII i bilag 72-04. Unionens medlemsstater og de andre kontraherende parter i konventionen om en fælles forsendelsesprocedure (3) som ændret ved afgørelse nr. 1/2017 truffet af Den Blandede Kommission EU-EFTA (4) (»konventionen«) er oplistet i disse formularer. Når traktaterne ophører med at finde anvendelse på Det Forenede Kongerige, bør landet ikke længere være at finde på listen over medlemsstater i disse formularer. Det Forenede Kongerige har imidlertid udtrykt ønske om at tiltræde konventionen som en særskilt kontraherende part fra den dato, hvor traktaterne ophører med at finde anvendelse på og i Det Forenede Kongerige, og hvor landet opfylder betingelserne for tiltrædelse. I tilfælde af tiltrædelse bør Det Forenede Kongerige opføres på listen over andre kontraherende parter i formularerne for kautionserklæringerne.
                  
               
                     (4)
                  
                  
                     Nærværende forordning bør derfor træde i kraft snarest. Bestemmelserne i nærværende forordning vedrørende inkludering af omkostningerne for luftfragt fra Det Forenede Kongerige i toldværdien og udeladelsen af henvisninger til Det Forenede Kongerige i den del af formularerne for kautionserklæringerne, der er beregnet til medlemsstaterne, bør gælde fra dagen efter den dato, hvor traktaterne ophører med at finde anvendelse på og i Det Forenede Kongerige, medmindre en udtrædelsesaftale indgået med Det Forenede Kongerige er trådt i kraft inden denne dato. Bestemmelserne vedrørende inkludering af henvisninger til Det Forenede Kongerige i listen over andre kontraherende parter i formularerne for kautionserklæringerne bør gælde fra den dag, hvor Det Forenede Kongeriges tiltræder konventionen som en særskilt kontraherende part, medmindre en udtrædelsesaftale indgået med Det Forenede Kongerige er trådt i kraft senest dagen efter den dato, hvor traktaterne ophører med at finde anvendelse på og i Det Forenede Kongerige.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2015/2447 foretages følgende ændringer:
            
                        1)
                     
                     
                        I bilag 23-01 i tabellen, den sidste række i første kolonne (»Zone Q«), tilføjes følgende:
                        », Det Forenede Kongerige«.
                     
                  
                        2)
                     
                     
                        I bilag 32-01, punkt 1, foretages følgende ændringer:
                        
                                    a)
                                 
                                 
                                    efter ordene »Kongeriget Sverige« slettes ordene »Det Forenede Kongerige Storbritannien og Nordirland«
                                 
                              
                                    b)
                                 
                                 
                                    efter ordene »Republikken Tyrkiet« indsættes ordene »Det Forenede Kongerige Storbritannien og Nordirland«.
                                 
                              
                  
                        3)
                     
                     
                        I bilag 32-02, punkt 1, foretages følgende ændringer:
                        
                                    a)
                                 
                                 
                                    efter ordene »Kongeriget Sverige« slettes ordene »Det Forenede Kongerige Storbritannien og Nordirland«
                                 
                              
                                    b)
                                 
                                 
                                    efter ordene »Republikken Tyrkiet« indsættes ordene »Det Forenede Kongerige Storbritannien og Nordirland«.
                                 
                              
                  
                        4)
                     
                     
                        I bilag 32-03, punkt 1, foretages følgende ændringer:
                        
                                    a)
                                 
                                 
                                    efter ordene »Kongeriget Sverige« slettes ordene »og Det Forenede Kongerige Storbritannien og Nordirland«
                                 
                              
                                    b)
                                 
                                 
                                    efter ordene »Republikken Tyrkiet« indsættes ordene »Det Forenede Kongerige Storbritannien og Nordirland«.
                                 
                              
                  
                        5)
                     
                     
                        I bilag 72-04, del II, foretages følgende ændringer:
                        
                                    a)
                                 
                                 
                                    I kapitel VI, rubrik 7, efter ordet »Tyrkiet« indsættes ordene »Det Forenede Kongerige«
                                 
                              
                                    b)
                                 
                                 
                                    I kapitel VII, rubrik 6, efter ordet »Tyrkiet« indsættes ordene »Det Forenede Kongerige«.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Artikel 1, stk. 1, artikel 1, stk. 2, litra a), artikel 1, stk. 3, litra a), og artikel 1, stk. 4, litra a), finder anvendelse fra den dag, hvor traktaterne ophører med at finde anvendelse på og i Det Forenede Kongerige i henhold til artikel 50, stk. 3, i traktaten om Den Europæiske Union.
            Artikel 1, stk. 2, litra b), artikel 1, stk. 3, litra b), artikel 1, stk. 4, litra b), og artikel 1, stk. 5, finder anvendelse fra den dag, Det Forenede Kongerige tiltræder konventionen om en fælles forsendelsesprocedure.
            Denne forordning finder imidlertid ikke anvendelse, hvis en udtrædelsesaftale indgået med Det Forenede Kongerige i overensstemmelse med artikel 50, stk. 2, i traktaten om Den Europæiske Union er trådt i kraft senest på dagen efter den dato, hvor traktaterne ophører med at finde anvendelse på og i Det Forenede Kongerige i henhold til artikel 50, stk. 3, i traktaten om Den Europæiske Union.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 269 af 10.10.2013, s. 1.
         
            (2)  EUT L 343 af 29.12.2015, s. 558.
         
            (3)  EFT L 226 af 13.8.1987, s. 2.
         
            (4)  Afgørelse nr. 1/2017 truffet af Den Blandede Kommission EU-EFTA for fælles forsendelse af 5. december 2017 om ændring af konventionen af 20. maj 1987 om en fælles forsendelsesprocedure (EUT L 8 af 12.1.2018, s. 1).